**ROMÂNIA**

**JUDEŢUL SATU MARE**

**CONSILIUL JUDEŢEAN SATU MARE**

**Nr. \_\_\_\_\_\_\_\_\_\_\_\_\_\_\_\_\_\_\_\_**

**PROIECT DE HOTĂRÂRE**

**privind aprobarea cotizației Județului Satu Mare în calitate de membru al Asociației de Dezvoltare Intercomunitară ”Transilvania de Nord”, pentru anul 2022**

Consiliul Județean Satu Mare,

 având în vedere Referatul de aprobare nr. \_\_\_\_\_\_\_\_\_\_\_\_\_\_\_\_ a președintelui Consiliului Județean Satu Mare anexată la prezentul Proiect de hotărâre,

 ținând seama de:

 - adresa Asociației de Dezvoltare Intercomunitară ”Transilvania de Nord” nr. 58/12.12.2022, înregistrată la registratura Consiliului Județean Satu Mare cu nr. 27.086/15.12.2022,

 - Statutul Asociației de Dezvoltare Intercomunitară ”Transilvania de Nord”, cu modificările și completările ulterioare,

 - Hotărârea Adunării Generale a Asociaților Asociației de Dezvoltare Intercomunitară ”Transilvania de Nord” nr. 8/20.09.2016,

 luând în considerare prevederile art. 173 alin (1) lit. f) precum și cele ale art.182 alin. (4) cu trimitere la art. 139 alin. (3) lit. a) din O.U.G. nr. 57/2019 privind Codul administrativ, cu modificările și completările ulterioare,

 în temeiul prevederilor art.196 alin. (1) lit. a) din O.U.G. nr.57/2019 privind Codul administrativ, cu modificările și completările ulterioare,

 **HOTĂRĂȘTE:**

 **Art.1.** Se aprobă cuantumul cotizației Județului Satu Mare, ca membru în Asociația de Dezvoltare Intercomunitară “Transilvania de Nord”, în sumă de 45.000 lei, pentru anul 2022.

 **Art.2.** Cu ducerea la îndeplinire a prezentei hotărâri se încredințează Direcția economică și Direcția dezvoltare regională din cadrul aparatului de specialitate al Consiliului Județean Satu Mare precum și Asociația de Dezvoltare Intercomunitară “Transilvania de Nord”.

 **Art.3.** Prezenta hotărâre se comunică Direcției economice și Direcției dezvoltare regională din cadrul aparatului de specialitate al Consiliului Județean Satu Mare, Asociației de Dezvoltare Intercomunitară “Transilvania de Nord”.

**Satu Mare, \_\_\_\_\_\_\_\_\_\_\_\_\_\_ 2022**

 **INIŢIATOR, AVIZEAZĂ:**

 **PREŞEDINTE SECRETAR GENERAL AL JUDEŢULUI**

 **Pataki Csaba Crasnai Mihaela Elena Ana**

Red./Tehn. L.L.R /5 ex

JUDEŢUL SATU MARE

CONSILIUL JUDEŢEAN SATU MARE

PREŞEDINTE

**NR. \_\_\_\_\_\_\_\_\_\_\_\_\_\_\_\_\_\_\_**

 **REFERAT DE APROBARE**

**privind aprobarea cotizației Județului Satu Mare în calitate de membru al Asociației de Dezvoltare Intercomunitară ”Transilvania de Nord”, pentru anul 2022**

# Reprezentanții județelor din Regiunea Nord Vest au fost activ implicați în stabilirea viziunii comune a regiunii, înțelegând să valorifice împreună, respectând principiile dezvoltării durabile, resursele naturale, materiale, umane, tradițiile istorice și interculturale în scopul unei dezvoltări susținute, constante care fac din Transilvania de Nord „una dintre cele mai dinamice regiuni europene”. În acest sens, Consiliul Județean Satu Mare a apreciat ca oportună demararea acțiunilor de constituire a unui parteneriat pentru dezvoltare intercomunitară între autoritățile județene reprezentând comunitățile din cele șase județe componente ale Regiunii de Nord Vest.

Scopul Asociației de Dezvoltare Intercomunitară **”**Transilvania de Nord**”** este pregătirea și promovarea proiectelor în vederea susținerii unei dezvoltări regionale comune pentru cele șase județe asociate, în domeniile serviciilor sociale, transport, mediu, turism, mediul de afaceri și de a obține finanțări interne și externe necesare derulării acestora, respectiv de a realiza în comun proiecte de dezvoltare de interes zonal sau regional, ori a furnizării în comun a unor servicii publice.

Obiectivele asociației sunt pe lângă realizarea și implementarea proiectelor în domeniile specificate, îmbunătățirea sistemului integrat pentru situații de urgență prin achiziționarea în comun a echipamentelor pentru intervenții în situații de urgență, sprijinirea dezvoltării durabile a orașelor, îmbunătățirea infrastructurii de transport regional și local, sprijinirea cercetării, inovării tehnologice, dezvoltarea turismului integrat, etc., respectiv absorbția fondurilor structurale și de coeziune precum și a altor fonduri destinate dezvoltării durabile regionale.

Având în vedere Statutul Asociației de Dezvoltare Intercomunitară ”Transilvania de Nord”, cu modificările și completările ulterioare, precum și Hotărârea Adunării Generale a Asociaților Asociației de Dezvoltare Intercomunitară ”Transilvania de Nord” nr. 8/20.09.2016, prin care a fost aprobat cuantumul cotizației, pentru fiecare membru, începând cu data de 01.01.2017, în sumă de 45.000 lei/an. Luând în considerare adresa Asociației nr. 58/12.12.2022 înregistrată la registratura Consiliului Județean Satu Mare cu nr. 27.086/15.12.2022, în care se precizează menținerea cuantumului cotizației pentru anul 2022,

 Având in vedere cele de mai sus,

 În temeiul prevederilor art.182 alin. (2) din Ordonanța de Urgență nr. 57/2019 privind Codul administrativ, cu modificările și completările ulterioare,

**INIŢIEZ:**

**Proiectul de hotărâre privind aprobarea cotizației Județului Satu Mare în calitate de membru al Asociației de Dezvoltare Intercomunitară ”Transilvania de Nord”, pentru anul 2022**

INIŢIATOR:

PREŞEDINTE,

Pataki Csaba

Red./Tehn. P.S.A./5 ex

**JUDEŢUL SATU MARE**

**CONSILIUL JUDEŢEAN SATU MARE**

**DIRECŢIA DEZVOLTARE REGIONALĂ**

**Nr. \_\_\_\_\_\_\_\_\_\_\_\_\_\_\_\_\_\_\_\_\_**

 **RAPORT DE SPECIALITATE**

**privind aprobarea cotizației Județului Satu Mare în calitate de membru al Asociației de Dezvoltare Intercomunitară ”Transilvania de Nord”, pentru anul 2022**

 Regiunea de Nord-Vest (Transilvania de Nord) este una din cele opt regiuni de dezvoltare din România și include șase județe: Bihor, Bistriţa-Năsăud, Cluj, Maramureș, Satu Mare și Sălaj. Reprezentanții județelor din Regiunea de Nord-Vest au fost activ implicați în stabilirea viziunii comune a regiunii, înțelegând să valorifice împreună, respectând principiile dezvoltării durabile, resursele naturale, materiale, umane, tradițiile istorice și interculturale în scopul unei dezvoltări susținute, constante care fac din Transilvania de Nord „una dintre cele mai dinamice regiuni europene”. Obiectivele strategiei de dezvoltare a Regiunii de Nord-Vest și scopul acesteia, este corelarea într-un cadru regional a proiectelor finanțate/finanțabile din fonduri publice, prin accesarea programelor de finanțare europene.

În acest sens, Consiliul Județean Satu Mare a apreciat ca oportună demararea acțiunilor de constituire a unui parteneriat pentru dezvoltare intercomunitară între autoritățile județene reprezentând comunitățile din cele șase județe componente ale Regiunii de Nord-Vest. Prin urmare, a fost aprobată Hotărârea nr.90/2007 în vederea înființării Asociației de Dezvoltare Intercomunitară Transilvania de Nord.

Scopul Asociației de Dezvoltare Intercomunitară **”**Transilvania de Nord**”** este pregătirea și promovarea proiectelor în vederea susținerii unei dezvoltări regionale comune pentru cele șase județe asociate, în domeniile serviciilor sociale, transport, mediu, turism, mediul de afaceri și de a obține finanțări interne și externe necesare derulării acestora, respectiv de a realiza în comun proiecte de dezvoltare de interes zonal sau regional, ori a furnizării în comun a unor servicii publice.

Obiectivele asociației sunt pe lângă realizarea și implementarea proiectelor în domeniile specificate, îmbunătățirea sistemului integrat pentru situații de urgență prin achiziționarea în comun a echipamentelor pentru intervenții în situații de urgență, sprijinirea dezvoltării durabile a orașelor, îmbunătățirea infrastructurii de transport regional și local, sprijinirea cercetării, inovării tehnologice, dezvoltarea turismului integrat, etc., respectiv absorbția fondurilor structurale și de coeziune precum și a altor fonduri destinate dezvoltării durabile regionale.

Prin adresa nr. 58/12.12.2022, înregistrată la registratura Consiliului Județean Satu Mare cu nr. 27.086/15.12.2022 Asociația de Dezvoltare Intercomunitară ”Transilvania de Nord” ne face cunoscut faptul că în urma adoptării Hotărârii nr. 8 din 20.09.2016 a membrilor asociați ai A.D.I. Transilvania de Nord, ce a vizat modificarea statutului în ceea ce privește cotizația, aceasta a fost stabilită, începând cu data de 01.01.2017, în cuantum de 45.000 lei/an pentru fiecare membru, această cotizație rămânând valabilă în continuare și pentru anul 2022.

Având în vedere Statutul Asociației de Dezvoltare Intercomunitară ”Transilvania de Nord”, cu modificările și completările ulterioare,

 în temeiul prevederilor art. 182 alin. (4) coroborate cu cele ale art. 136 alin. (8) lit. b) din O.U.G. nr. 57/2019 privind Codul administrativ, cu modificările și completările ulterioare, **considerăm oportună și legală adoptarea proiectului de hotărâre privind** **aprobarea cotizației Județului Satu Mare în calitate de membru al Asociației de Dezvoltare Intercomunitară ”Transilvania de Nord”, pentru anul 2022.**

 **DIRECTOR EXECUTIV**

**DIRECŢIA DEZVOLTARE REGIONALĂ, ŞEF SERVICIU MONITORIZARE,**

 **Ştern Felicia Cristina Roman Luminița Liliana**

**Vizat juridic,**

**Cons. jr. Leș Lavinia Ramona**

Red./Tehn P.S.A./5 ex